''Toj Mahal saroyi'' mehmonxonasi
''Toj Mahal saroyi'' mehmonxonasi – Hindiston Maharashtra shtatidagi, Mumbai shahridagi Colaba hududida joylashgan 5 yulduzli tarixiy mehmonxona boʻlib, Hindiston darvozasi yonida joylashgan. Indo-Saresen uslubida qurilgan bu mehmoxona 1903- yilda ''Taj Mahal Hotel'' nomi bilan ochilgan va tarixda ''Toj'' nomi bilan qolgan. Mehmonxona Agra shahridagi ''Toj Mahal'' nomi bilan atalgan boʻlib, Mumbaidan taxminan 1050 kilometr (650 mil) uzoqlikdagi masofada joylashgan. Bu mehmonxona Britaniya Raj davridan beri Sharqdagi eng yaxshi mehmonxonalardan biri hisoblanadi. Mehmoxona 2008-yildagi Mumbai hujumlaridagi asosiy nishonlardan biri boʻlgan. Bu mehmonxona oʻz ichiga 560 ta xona va 44 ta lyuks xonalarni oladi va 1600 nafar xodimni ish bilan taminlaydi. Mehmonxona ikki xil inshootlarni oʻz ichiga oladi: ''Toj Mahal saroyi'' va '' Toj Mahal minorasi", ular tarixiy va arxitektura jihatidan bir-biridan farq qiladi (Toj Mahal saroyi 1903-yilda qurilgan; Toj Mahal minorasi 1972-yilda ochilgan). Mehmonxona koʻplab noyob mehmonlarni, jumladan prezidentlardan tortib kino yulduzlarigacha qabul qilgan. Rattanbai Petti '' Muhammad Ali Jinnahning rafiqasi'' oʻzining soʻngi kunlarini mehmonxonada oʻtkazdi va 1929-yilda 29 yoshida oʻsha yerda vafoy etgan.